CHG วิ่ง 2% เก็งงบ Q2 โต 22% แตะ 700 ล้าน โบรกเคาะเป้า 4.20 บ.  
CHG วิ่ง 2% เก็งกำไรไตรมาส 2 โต แตะ 700 ล้าน ตามทิศทางรายได้ธุรกิจโรงพยาบาลเพิ่มขึ้น โบรกแนะนำราคาเป้าหมาย 4.20 บ.  
CHG วิ่ง 2% เก็งกำไรไตรมาส 2 โต แตะ 700 ล้าน ตามทิศทางรายได้ธุรกิจโรงพยาบาลเพิ่มขึ้น โบรกแนะนำราคาเป้าหมาย 4.20 บ.  
5 ก.ค. 2565

ผู้สื่อข่าวรายงานว่า วันนี้ (5 ก.ค.65) ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10:19 น. อยู่ที่ระดับ 3.88 บาท บวก 0.08 บาท หรือ 2.11% สูงสุดที่ระดับ 3.90 บาท ต่ำสุดที่ระดับ 3.82 บาท ด้วยมูลค่าการซื้อขาย 98.82 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (5 ก.ค.65) ว่า แนวโน้มกำไรไตรมาส 2/65 ทางฝ่ายวิจัยคาดว่าจะมีกำไรสุทธิอยู่ที่ราว 700 ล้านบาท เพิ่มขึ้น 22% จากงวดเดียวกันของปีก่อน แต่ลดลง 48% จากไตรมาสก่อน ตามทิศทางรายได้ธุรกิจโรงพยาบาล เพิ่มขึ้น 37% จากงวดเดียวกันของปีก่อน แต่ลดลง 20% จากไตรมาสก่อน เนื่องมาจากผลของฤดูกาล และการให้บริการเกี่ยวกับ COVID คาดจะมีสัดส่วนรายได้ลดลงจาก 39% ในไตรมาส 2/64 ที่มีรายได้ COVID ราว 800 ล้านบาท และ 55% ในไตรมาส 1/65 ที่มีรายได้ COVID ราว 1,980 ล้านบาท นอกจากนี้คาดว่าอัตราครองเตียงมีแนวโน้มลดลง 81% ในไตรมาส 2/64 และ 78% ในไตรมาส 1/65 จะทำให้มี %Gross margin ต่ำกว่าระดับ 40% ลดลงจาก 41.80% ในไตรมาส 2/64 และ 52.30% ในไตรมาส 1/65 แนะนำราคาเป้าหมาย 4.20 บาท